Nathaniel Hawthorne

Salem koe Massachussetts soka, 1804 - Plymouth koe Massachussets soka, 1864, Tanarasokeem.

Nathaniel Hawthorne waveon tir gadikyeiskaf. Koe diksuapafa yasa zo gaar lize teni 17-eafa decemda tan abdigadik, Hathorne malyesik, al tiyir kotgrupaf brazasik va diwedikya.

Dustulene gan uum va rotuca, Nathaniel Hawthorne, kan sutera lokon koe tacukaxo, va  gunuca ke diksuafa gloga djumalingeyer. Vani raverugal, ta vayara va sutera, va sostarafa santolda muper. Kaiki bat tazukarugal, va konak reiz isu warzot isu berpot sanegar.

Taneafa larma Yon tolon pwaden reiz bak 1837 az Kerukafa twa tel logrupen berpot bak 1850 zo piskud. Poe va inafi warlafi rali kiavar ise Melville mafelar. Bak 1853 ine wetce ikapermik koe Liverpool ke Engla balemdon zo yoltar, aze mali 1857 kali 1859 koe Firenze ke Italia az Roma va mili fli ksuber. Viele ko Tanarasokeem dimlapir, galuca bupilkawer. Ine va Faunus kum trilna ( 1860 ) ware sanegar ise va metenukeyen tacukaf berpot. Ba 18/05/1864 awalker.

|style="vertical-align: top;"|

|}
Hawthorne (Nathaniel)
Hawthorne (Nathaniel)
Hawthorne (Nathaniel)
Hawthorne (Nathaniel)